Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 120/12/6611	Zvolen, 20.9.2012
EEČ : 2-51-138-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Zvolen
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 18. 01. 2012 v čase o 06.45 h na ceste I/50 v km 238,5 vo Zvolene, ako vodič viedol služobné motorové vozidlo PZ zn. Ford Transit ev. č. BA 435 AU a spôsobil dopravnú nehodu tak, že nedodržal bezpečnú vzdialenosť za vozidlom idúcim pred ním a svojou prednou časťou narazil do zadnej časti pred ním idúceho služobného motorového vozidla PZ zn. Škoda Fabia, ev. č. BB 627 BO, ktoré v tom čase viedla XXXXX, XXXXX bytom XXXXX, XXXXX, príslušníčka PZ a v ktorom na mieste spolujazdca sedel XXXXX, XXXXX, bytom XXXXX, XXXXX, príslušník PZ, pričom toto vozidlo po náraze odhodilo do pred ním idúceho nákladného motorového vozidla zn. XXXXX, ev. č. TS 128 AY, ktoré viedol XXXXX, XXXXX XXXXX 211 a na mieste spolujazdca sedel XXXXX, XXXXX, kde v dôsledku tejto nehody utrpela 
XXXXX zranenia - podvrtnutie krčnej chrbtice, pomliaždenie krčnej chrbtice a záhlavia lebky, pomliaždenie prednej plochy krku, pomliaždenie ľavého ramenného kĺbu, pomliaždenie driekovej chrbtice s dobou liečenia a PN 49 dní,
XXXXX utrpel zranenia - podvrtnutie krčnej chrbtice, pomliaždenie krčnej chrbtice a záhlavia lebky, pomliaždenie hrudníka v oblasti hrudnej kosti a v oblasti pravej strany hrudnej steny, podvrtnutie a pomliaždenie pravého ramenného kĺbu, podvrtnutie a pomliaždenie oboch zápästných kĺbov, pomliaždenie driekovej chrbtice, pomliaždenie pravej bedrovej krajiny, pomliaždenie oboch kolien s odreninami kože, pomliaždenie a odreniny predkolení obojstranne, podvrtnutie pravého kolenného kĺbu s čiastočným roztrhnutím vnútorného skríženého väzu a vnútorného menisku s dobou liečenia a PN 56 dní, čím porušil dôležitú povinnosť uvedenú v ustanovení  § 4 ods. 1 písm. c/ a § 17 ods. 1   zákona č. 8/2009 o cestnej premávke v platnom znení,
 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
      Vyšetrovateľ MV SR, sekcia kontroly a inšpekčnej služby, úrad inšpekčnej služby stred, XXXXX uznesením ČVS: SKIS-9/OISS-SV-2012 dňa 21. 02. 2012 podľa § 199 ods. l Tr. poriadku začal trestné stíhanie a podľa § 206 ods. l Tr. zákona dňa 23. 03. 2012  vzniesol obvinenie XXXXX pre prečin ublíženia na zdraví podľa § 157ods. l, 2 písm. a/ Tr. zákona s poukazom na § 138 písm. h Tr zákona na tom skutkovom základe, že dňa 18. 01. 2012 v čase o 06.45 h na ceste I/50 v km 238,5 vo Zvolene, ako vodič viedol služobné motorové vozidlo PZ zn. Ford Transit ev. č. BA 435 AU a spôsobil dopravnú nehodu tak, že nedodržal bezpečnú vzdialenosť za vozidlom idúcim pred ním a svojou prednou časťou narazil do zadnej časti pred ním idúceho služobného motorového vozidla PZ zn. Škoda Fabia, ev. č. BB 627 BO, ktoré v tom čase viedla XXXXX, XXXXX XXXXX, XXXXX, príslušníčka PZ a v ktorom na mieste spolujazdca sedel XXXXX, XXXXX, XXXXX, príslušníka PZ, pričom toto vozidlo po náraze odhodilo do pred ním idúceho nákladného motorového vozidla zn. XXXXX, ev. č. TS 128 AY, ktoré viedol XXXXX, XXXXX XXXXX 211 a na mieste spolujazdca sedel XXXXX, XXXXX, kde v dôsledku tejto nehody utrpela 
       XXXXX zranenia - podvrtnutie krčnej chrbtice, pomliaždenie krčnej chrbtice a záhlavia lebky, pomliaždenie prednej plochy krku, pomliaždenie ľavého ramenného kĺbu, pomliaždenie driekovej chrbtice s dobou liečenia a PN 49 dní,
       XXXXX utrpel zranenia - podvrtnutie krčnej chrbtice, pomliaždenie krčnej chrbtice a záhlavia lebky, pomliaždenie hrudníka v oblasti hrudnej kosti a v oblasti pravej strany hrudnej steny, podvrtnutie a pomliaždenie pravého ramenného kĺbu, podvrtnutie a pomliaždenie oboch zápästných kĺbov, pomliaždenie driekovej chrbtice, pomliaždenie pravej bedrovej krajiny, pomliaždenie oboch kolien s odreninami kože, pomliaždenie a odreniny predkolení obojstranne, podvrtnutie pravého kolenného kĺbu s čiastočným roztrhnutím vnútorného skríženého väzu a vnútorného menisku s dobou liečenia a PN 56 dní, čím porušil dôležitú povinnosť uvedenú v ustanovení  § 4 ods. 1 písm. c/ a § 17 ods. 1   zákona č. 8/2009 o cestnej premávke v platnom znení.
 	
	Podľa § 216 ods. l Tr. poriadku o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení  obvinenia do podania obžaloby podmienečne zastaviť trestné stíhanie, ak vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená alebo s poškodeným o jej náhrade uzavrel dohodu, alebo urobil iné potrebné opatrenia pre jej náhradu a vzhľadom na osobu obvineného a s prihliadnutím na jeho doterajší život a na okolnosti prípadu, možno takéto rozhodnutie považovať za dostačujúce.

	Z vyšetrovacieho spisu vyplýva, že obvinený XXXXX sa ku skutku pre ktorý je trestne stíhaný v plnej miere priznal. Uviedol, že to ľutuje. Dňa 18. 01. 2012 v ranných hodinách jazdil na vozidle zn. Ford Transit, ev. č. BA 453 AU, pri závode Bučina bol v kolóne, pred ním jazdilo vozidlo Škoda Fabia, červenej farby, pričom nedodržal bezpečný odstup vozidla, nedobrzdil a narazil do zadnej časati pred ním idúceho vozidla, ktoré ešte odhodilo do pred ním jazdiacej bielej dodávky, po náraze neutrpel žiadne zranenia, volali políciu a záchranku. Ako vyplýva z hlásenia o spôsobenej škode prevádzkou motorového vozidla  poisťovne Allianz Slovenská poisťovňa a.s., škodovú udalosť nahlásil dňa 18.1.2012 prostredníctvom zamestnanca Ministerstva vnútra SR XXXXX.  

  	Trestná činnosť obvineného je ďalej preukázaná aj svedeckou výpoveďou XXXXX a XXXXX, ktorí potvrdili priebeh dopravnej nehody. Odbor sociálneho zabezpečenia sekcie personálnych a sociálnych činností Ministerstva vnútra Slovenskej republiky na základe rozhodnutia č.p. KRPZ-BB-VO2-PRAV-89-001/2012 z 31.5.2012, ktoré nadobudlo právoplatnosť dňa 1.6.2012 vyplatil mjr. XXXXX náhradu za bolesť vo výške 3.537,-Euro a na základe rozhodnutia č. p. KRPZ-BB-VO2-PRAV-90-001/2012 z 31.5.2012, ktoré nadobudlo právoplatnosť 1.6.2012 vyplatil nstržm. XXXXX náhradu za bolesť vo výške 1.022,-Euro.   Svedok XXXXX, zastupuje ako poškodený KR PZ XXXXX, nakoľko pri nehode došlo k poškodeniu služobného vozidla a tiež došlo k služobným úrazom policajtov zaradených na KR PZ B. Bystrica. Uviedol, že škoda na vozidle bola uhradená cestou poisťovne Allianz - SP. Svedok - pošk. XXXXX, poverený spol. Uni Credit Leasing, ktorá je majiteľom vozidla XXXXX, ev. č. TS 128 AY, uviedol, že škoda na vozidle bola uhradená z povinného poistenia vinníka nehody a preto im nevznikla žiadna škoda. Žiadnu škodu nežiadajú nahradiť.

      	Vyhodnotením osoby obvineného bolo zistené, že XXXXX doposiaľ nebol priestupkovo riešený, v zamestnaní je hodnotený kladne. V mieste bydliska nie je bližšie hodnotený. Nebol ani súdom trestaný.

	Páchateľ prečinu ublíženia na zdraví podľa § 157 ods. l, 2 písm. a/ Tr. zákona s poukazom na § 138 písm. h/ Tr zákona, sa potrestá odňatím slobody na jeden až 5 rokov. Pre postup podľa § 216 ods. l Tr. poriadku je potrebné, aby horná hranica trestnej sadzby neprevyšovala 5 rokov. Z uvedeného vyplýva, že bola splnená aj táto podmienka.

	Po vyhodnotení všetkých uvedených skutočností som dospel k záveru, že sú splnené podmienky pre podmienečné zastavenie trestného stíhania tak, ako to vyžaduje ust. § 216 ods. l písm. a/, b/, c/ Tr. poriadku.

	V rozhodnutí o podmienečnom zastavení trestného stíhania je v zmysle § 216 ods. 2 Tr. poriadku potrebné určiť skúšobnú dobu, ktorá začne plynúť po právoplatnosti tohto uznesenia. Vzhľadom na osobu obvineného, jeho doterajšiu netrestnosť a okolnosti prípadu, som určil skúšobnú dobu v trvaní 24  mesiacov, ktorú považujem za dostatočnú k tomu, aby bolo možné zistiť, či postup podľa § 216 ods. l písm. a/, b/, c/ Tr. poriadku bol dostačujúci.

	Podľa § 217 ods. l Tr. poriadku ak obvinený v priebehu skúšobnej doby viedol riadny život, prokurátor rozhodne, že sa osvedčil a právoplatnosťou tohto uznesenia o tom, že sa obvinený osvedčil nastávajú účinky zastavenia trestného stíhania.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor